Šiaurės sala

Šiaurės sala (maor. Te Ika-a-Māui, angl. North Island) – viena iš dviejų didžiųjų N. Zelandijos salų. Geografija Salos plotas – 113 729 km². Pagal dydį, tai antroji N. Zelandijos sala; pasaulyje ji užima 14 vietą. Nuo Pietų salos Šiaurės salą skiria Kuko sąsiauris. Krantai vingiuoti, ypač salos šiaurėje. Šiaurės salos centre yra Vulkaninė plynaukštė. Joje yra vulkanų (aukščiausias Ruapehu, 2797 m), geizerių; dažni žemės drebėjimai. Salos šiaurinėje dalyje vyrauja lygumos. 1894 m. saloje įkurtas pirmasis Naujojoje Zelandijoje Tongariro nacionalinis parkas. Šiaurės saloje yra ilgiausia N. Zelandijos – Vaikato upė (Waikato River). Saloje ir didžiausias – Taupo ežeras (Lake Taupo). Stovi aukščiausias Australazijoje Mohakos viadukas, antras pagal ilgį šalyje Oklando uosto tiltas. Auga mišrieji miškai. Klimatas subtropinis. Didžiausi miestai 2022 m. saloje gyveno apie 3,922 milijono žmonių. Didžiausi salos miestai: Oklandas (Auckland) – apie 1,2 mln. gyv. Velingtonas (Wellington) – apie 300 tūkst. gyv. Hamiltonas (Hamilton) – apie 100 tūkst. gyv. Šaltiniai